Sag anlagt den 11. oktober 2006 - TORRES mod KHIM - Bodegas Cándido (TORRE DE FRIAS)
(Sag T-285/06)
Processprog: spansk
Parter
Sagsøger: Miguel Torres, SA (Barcelona, Spanien) (ved abogados E. Armijo Chávarri, M. A. Baz de San Ceferino og A. Castán Pérez-Gómez)
Sagsøgt: Kontoret for Harmonisering i det Indre Marked (Varemærker og Design)
Anden part i sagen for appelkammeret: Bodegas Cándido, SA
Sagsøgerens påstande
-    Afgørelse truffet den 27. juli 2006 af Andet Appelkammer ved Harmoniseringskontoret i sag nr. R-1069/2000-2 annulleres, og Harmoniseringskontoret tilpligtes at betale sagens omkostninger.
Søgsmålsgrunde og væsentligste argumenter
Ansøger om EF-varemærket: Bodegas Cándido, SA.
Det omhandlede EF-varemærke: ordmærket TORRE DE FRIAS for varer i klasse 33 - registreringsansøgning nr. 305.151.
Indehaver af det i indsigelsessagen påberåbte varemærke eller tegn: Miguel Torres S.A.
Det i indsigelsessagen påberåbte varemærke eller tegn: de nationale ordmærker TORRES, det internationale ordmærke TORRES og det internationale ordmærke LAS TORRES for varer i klasse 33.
Indsigelsesafdelingens afgørelse: Indsigelsen forkastet.
Appelkammerets afgørelse:
Afslag på klagen.
Søgsmålsgrunde: Tilsidesættelse af artikel 8, stk. 1, litra b), i forordning nr. 40/94 1 under henvisning til, at ordet TORRE udgør den dominerende bestanddel i det helhedsindtryk, som skabes af det varemærke, som søges registreret, at der er lydlige og visuelle ligheder mellem de omtvistede varemærker, og at der foreligger risiko for forveksling mellem disse varemærker, hvilket gør dem uforenelige.
____________
1 - Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).